नाबालिग लड़की का आरोप है कि गत जून में विधायक ने उसके साथ रेप किया। वह बलात्कार की शिकायत लेकर पुलिस के चौखट तक पहुंची लेकिन पुलिस को उसकी दलील में कोई दम नजर नहीं आया। एक साल घुट-घुट कर जीने को मजबूर वो नाबालिग मुख्यमंत्री आवास के सामने आत्मदाह की नाकाम कोशिश की। तो उसका पिता भारतीय दंड विधान के तहत कई धाराओं में थाने में बंद कर दिया गया जहां उसकी पुलिस हिरासत में मौत हो गई। शुक्र है कि ये पूरा मामला मीडिया में है जिसका दबाव पुलिस प्रशासन पर है लिहाजा कुछ आरोपियों को गिरफ्तार किया गया है लेकिन वो रसूखदार नेता कुलदीप सिंह सेंगर लखनऊ सचिवालय में हंसकर कहता है कि आरोपों का क्या, वे तो वैसे ही लगते रहते हैं। अब इस पूरे मामले को लेकर यूपी की सियासत गरमा गई है और राजनीति का दौर शुरू हो गया है।